Eesti rannikule jääb üle 1500 meresaare. Ühest hektarist suuremaid saari on siiski vaid 400, millest suurem osa (355) kuulub Lääne-Eesti saarestikku. Saarte kogupindalast moodustavad nad üle 97 %. Lääne-Eesti saarestikus on hulgaliselt ka väikeseid saarekesi, milledest suuremat osa võib saareks pidada tinglikult, sest neil ulatub üle veepinna ainult väike kivinukk. Nimedki on sellistel saarekestel mitmekesised: laiud, rahud, kared, nasvad, nukid ja kivid.